Jan Böhmermann

Jan Böhmermann (født 23. februar 1981 i Bremen) er en tysk satiriker og programleder i radio og fjernsyn. Han er også TV-produsent, manusforfatter, skuespiller, forlegger og journalist.

 Erdoğan-saken 
Böhmermann ble i april 2016 kjent for å ha publisert et satirisk dikt over Tyrkias president Erdoğan. Tyrkias regjering fremsatte deretter krav om straffereaksjoner mot skuespilleren. Den tyske regjeringen meddelte 15. april 2016 at den ville gi fullmakt til straffeforfølgelse av Böhmermann, for å ha fornærmet et utenlandsk statsoverhode. Regjeringen som besto av en koalisjon mellom SPD, CDU og CSU, gjorde vedtaket mot SPDs stemmer. 

Kansler Angela Merkel understreket at de tyske statsadvokater og domstolene ville opptre uavhengige av regjeringen. Hun ga videre uttrykk for at den aktuelle lovhjemmel, straffelovens § 103, skulle oppheves. Den samme oppfatning om å oppheve bestemmelsen ble uttrykt av justisministeren, Heiko Maas. Maas mente at tanken om en majestetsfornærmelse ikke lengre passet i landets strafferett. Sahra Wagenknecht fra Die Linke, betegnet regjeringens handling som et uutholdelig kowtow.

 Referanser 

 Eksterne lenker 



Kategori:Tyske journalister
Kategori:Tyske komikere
Kategori:Tyske radioprogramledere
Kategori:Tyske TV-programledere
Kategori:Tyske manusforfattere
Kategori:Tyske TV-produsenter
Kategori:Tyske skuespillere
Kategori:Podkastere
Kategori:Personer fra Bremen